храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2019/1793
 Регламент за изпълнение (ЕС) 2019/1793 се изменя, както следва:
 1)
 Член 1 се изменя, както следва:
 а)
 в параграф 1 се вмъква следната буква ба):
 „ба)
 преустановяване на въвеждането в Съюза на посочените в приложение IIa храни и фуражи;“;
 б)
 параграф 3 се заменя със следното:
 „3. Настоящият регламент не се прилага за следните категории пратки с храни и фуражи, посочени в параграф 1, букви а) и б), освен ако тяхното нетно тегло не надхвърля 30 kg:
 а)
 пратки с храни и фуражи, които са изпратени като търговски мостри, като проби за лабораторен анализ или за показване на изложения и които не са предназначени за пускане на пазара;
 б)
 пратки с храни и фуражи, които са част от личния багаж на пътниците и са предназначени за лична консумация или употреба;
 в)
 непредназначени за пускане на пазара нетърговски пратки с храни и фуражи, изпратени до физически лица,
 г)
 пратки с храни и фуражи, предназначени за научни цели.“;
 2)
 Заглавието на раздел 3 се заменя със следното:
 „СПЕЦИАЛНИ УСЛОВИЯ, КОИТО УРЕЖДАТ ВЪВЕЖДАНЕТО В СЪЮЗА И ПРЕУСТАНОВЯВАНЕТО НА ВЪВЕЖДАНЕТО В СЪЮЗА НА НЯКОИ ХРАНИ И ФУРАЖИ ОТ НЯКОИ ТРЕТИ ДЪРЖАВИ“;
 3)
 Вмъква се следният член 11а:
 „Член 11а
 Преустановяване на въвеждането в Съюза
 1. Държавите членки забраняват въвеждането в Съюза на храните и фуражите, изброени в приложение IIa.
 2. Параграф 1 се прилага за храни и фуражи, предназначени за пускане на пазара на Съюза, и за храни и фуражи, предназначени за лична употреба или консумация в рамките на митническата територия на Съюза.“;
 4)
 Приложения I и II се изменят в съответствие с приложението към настоящия регламент.
 5)
 Вмъква се приложение IIа в съответствие с приложението към настоящия регламент.
 Член 2
 Отмяна
 1. Регламент за изпълнение (ЕС) 2015/943 и Решение за изпълнение 2014/88/ЕС се отменят.
 2. Позоваванията на отменените актове се считат за позовавания на Регламент за изпълнение (ЕС) 2019/1793.
 Член 3
 Преходни мерки
 Пратките със сусамово семе (семена от Sesamum) от Судан и Уганда, както и пратките с пиперки от вида Capsicum (различни от сладки) от Индия и Пакистан могат да се въвеждат в Съюза, без да са придружени от резултатите от вземането на проби и анализите и официалния сертификат, предвидени в членове 10 и 11 от Регламент за изпълнение (ЕС) 2019/1793, ако са напуснали държавата на произход или държавата на изпращане, ако тя е различна от държавата на произход, преди датата на влизане в сила на настоящия регламент.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 май 2020 година.
 За Комисията
 Председател
 Ursula VON DER LEYEN
 (1) ОВ L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Регламент за изпълнение (ЕС) 2019/1793 на Комисията от 22 октомври 2019 г. относно временното засилване на официалния контрол